Dash (awit)

Ang "Dash" (naka-istilo sa malaking titik) ay isang kanta ng Pilipinong banda na Hori7on. Ito ay inilathala noong Marso 22, 2023 ng MLD Entertainment at ABS-CBN Entertainment, bilang isa sa mga pre-debut single ng grupo.

Panglikurang impormasyon at paglathala 
Ang "Dash" ay isa sa dalawang kanta na pinagpilian ng mga kalahok ng Dream Maker para sa pagganap ng kanilang ika-apat at huling "misyon" sa kompetisyon, ang isa pa ay ang "Deja Vu", na isinulat ni Seo Won-jin. Ang kanta ay unang inawit sa katapusan ng kompetisyon, sa pagganap ng mga kalahok na sina Jay-R Albino, Jeromy Batac, Kim Ng, Kyler Chua, Matt Cruz, Prince Enclean, Wilson Budoy, at Winston Pineda. 

Ang kanta ay inilathala bilang isa sa mga pre-debut single ng grupo noong Marso 22, 2023.

Komposisyon 
Ang kanta, na isinulat ni Bull$eye, ay inilarawan bilang isang hip-hop na kantang pangsayaw. Ang kanta ay binuo sa key ng A major, at may karaniwang na tempo na 165 beats bawat minuto.

Pagtanggap 
Nanguna ang kanta sa iTunes chart ng Pilipinas noong Marso 28, 2023.   Sa internet, ang music video ng awit ay nakakuha ng positibong tugon mula sa mga manonood.

Music video 
Ang music video ay dumaan sa maraming set—isang abandonadong gusali, isang aircraft boneyard, isang airport runway, isang helipad, at isang lugar na may mga shipping container.

Mga presentasyon 
Ang kanta ay unang itinanghal ng mga huling miyembro ng Hori7on noong Pebrero 15, 2023 sa It's Showtime bilang bahagi ng kanilang pre-debut na mga aktibidad na pang-promosyon.

Mga kredito at tauhan 
Mga kredito na hinango mula sa Genius : 

 Hori7on – vocals
 Avec – manunulat, liriko, kompositor
 Bull$eye – lyricist, arranger
 Calvin (Kor) – recording engineer
 Hyun Woo Bin – digital editor
 MonkeyVegas – manunulat, tambol, programmer, kompositor, synthesizer
 Ondine – manunulat, lyricist, arranger, composer
 Team AMG – inhinyero ng paghahalo, inhinyero ng mastering

Kasaysayan ng paglabas

Mga sanggunian